Obavijest o popravnom ispitu za kandidate prijavljene u okviru 15. ciklusa certifikacije internih revizora za javni sektor

Obavještavamo kandidate prijavljene u okviru 15. ciklusa certifikacije internih revizora za javni sektor da će popravni ispit biti održan dana 13.05.2024. godine (ponedjeljak) u Federalnom ministarstvu finansija-financija sa početkom u 12.00 sati.

Pravo pristupa navedenom ispitu imaju kandidati koji na ispitu održanom dana 19.04.2024. godine nisu položili jedan, odnosno dva ispitna modula. U skladu sa članom 15. stav (7) Pravilnika o uslovima, navedenim kandidatima ukoliko ne pristupe ponovnom polaganju nepoloženih modula ili na ponovnom polaganju ne polože preostale module, poništavaju se položeni moduli. Ispit za ponovno polaganje traje 60 minuta, a do dana održavanja ispita, potrebno je uplatiti naknadu za ponovno polaganje ispita u iznosu od 400 KM, u skladu sa članom 10. st. (1) i (2) Pravilnika o uslovima.